196 



rerne i Knapperne naturligvis nærmere Arret. Længden af 

 Blomsten er c. 6—8 Mm., Mundingens Diameter c. 5. Mm. 



I den mindre Form (C, D) ere Støvbladene saa lange, 

 at Knappernes Spidser ligge næsten i Mundingen af Kro- 

 nen og ses, naar Blomsten betragtes fra Siden (D), og da 

 Griflen er saa kort, .at den kun rager lidt frem af Blomsten, 

 ere Porerne og Arret ikke langt fra hinanden og Selvbestøv- 

 ning betydelig lettere. Jeg har endog, efter at Figurerne 

 vare skaarne, analyseret Blomster fra Auleitsivikfj orden (Berg- 

 gren), som syntes fuldkomment udviklede, og hvis Griffel var 

 lidt kortere end Støvdragerne, hvis Længde var som paa Fig. 

 G, D. Jævnsidesmed, at Kronen formindskes og derved bli- 

 ver mindre iøjnefaldende, forøges saaledes Sandsynligheden for 

 Selvbestøvning. Denne mindste Form af Blomst er omtrent 

 halvt saa stor som Hovedformens (c. 5 Mm. lg., med 3—4. 

 Mm. Tværmaal af Mundingen). 



I alt øvrigt synes der at være fuldkommen Overens- 

 stemmelse mellem alle Blomster. Støvtraadene ere haarede 

 af lange, fint vortede Haar; Knapperne takkede og slut- 

 tende sig op til Griflen paa samme Maade hos dem alle (se 

 Fig.). Haarene skulle vel tjene til at fastholde Honningen, de 

 fine Takker paa Knapperne maaske til at lade disse yde saa 

 meget større Modstand mod at bøjes til Siden af den ind- 

 trængende Insektsnabel, hvorved fremkaldes en saa meget 

 stærkere Rystning af Knapperne og ISTeddryssen af Pollen. 

 Støvknap-Porerne ere aabne allerede længe før Blomstens Ud- 

 spring, og Pollen vil, naar denne finder Sted, let falde ud. 

 Støvdragerne have i en fuldt udviklet Knop samme Længde 

 og Stilling som i den udsprungne, hvorimod Griflen, hvis Ar 

 ved Udspringningen er lige i Mundingen, tilvoxer mere eller 

 mindre. Arret kommer jo sikkert ogsaa lidt senere til Ud- 

 vikling end Pollenkornene, men holder sig derefter samti- 

 dig med disse. Griflen sidder sjælden lige i Blomstens Midte, 

 men er (som hos Phyllodoce) bøjet op ad mod den Side, som 

 vender op ad, naar Blomsten vender skævt ned ad. Hon- 

 ning dannes af den bugtede, tykke Skive om Grunden af 

 Griflen (G). 



